La Ceiba

La Ceiba er Honduras' tredje største by og ligger på den nordlige siden av den karibiske kysten. Den er en havneby og har ca. 180 000 innbyggere. Byen ble grunnlagt 23. august 1877, og har sitt navn etter et stort ceiba-tre som sto ved stranden og som gav skygge for folk som arbeidet på brygga samt folk fra lokalbefolkningen. Fra La Ceiba går det ferjer over til øyene Utila og Roatán, som ligger i Det karibiske hav og som i de senere årene har blitt populære feriemål grunnet sine vakre strender og dykkemuligheter.

Byer i Honduras